TSHIMOLOHO 32:1 SSO89SO - Ha Jakobo a ntse a tswela - Bible Search
1Ha Jakobo a ntse a tswela pele leetong la hae, mangeloi a Modimo a kopana le yena, Kamoo o ka Layago Ngwana wa Gago yo a Lego Mahlalagading _ Thušo Bakeng sa Lapa
MABAPI LE RENA
Lenaneo la Thuto ya Beibele
Sehlogo sa go Feta
THUŠO BAKENG SA LAPA Kamoo o ka Layago Ngwana wa Gago yo a Lego Mahlalagading
TABA YA LETLAKALA LA KA NTLE Itšhireletše Bosenying!
PONO YA BEIBELE Sebopego sa Modimo
Lota le Lapa la Gagwe
O ka rata go bala sehlogo se ka leleme lefe? %%
Kamoo o ka Layago Ngwana wa Gago yo a Lego Mahlalagading
Molao wa lapa ke gore megalathekeng e swanetše go tingwa ka iri ya senyane bošego, eupša gabedi mo bekeng ye o tantše morwedi wa gago a romela melaetša bošegogare. Morwa wa gago o swanetše go boa gae ka iri ya lesome bošego, eupša maabane o boile bošego gape ka morago ga iri ya bo-11.
LEBAKA LA GO DIREGA GA SEO
Tayo e swanetšego e ka thuša. Go fapana le “kotlo”—yeo e bolelago go kweša motho yo mongwe bohloko—“tayo” ge e le gabotse e bolela go ruta. Ka gona o ka ruta bjang ngwana wa gago yo a lego mahlalagading go dumelelana le melao ya gago?
SEO O KA SE DIRAGO
Bea taba ka tsela e kwagalago. Bafsa ba swanetše go tseba gabotse seo se letetšwego go bona le gore tayo ya go se kwe e tla ba efe.—Molao wa motheo wa Beibele: Bagalatia 6:7.
Tšhišinyo: Ngwala tatelano ya melao ya lapa la gago. Ke moka o ipotšiše gore: ‘Na ke beile e mentši kudu? Na ke beile e sego kae kudu? Na e mengwe ga e sa nyakega? Na ke swanetše go dira diphetogo tšeo di sepedišanago le boikarabelo bjoo ngwanaka yo a lego mahlalagading a bo bontšhitšego?’
Tšhišinyo: Leka go nea tayo e sepedišanago le “bosenyi” bjoo. Ka mohlala, ge e ba ngwana wa gago yo a lego mahlalagading a boa gae ka morago ga nako e beilwego, go mmeela nako ya go boa gae kapejana e tla ba ditlamorago tša seo.
Eba le tekatekano. Eba motswadi yo a fetofetogago le maemo ka go nea ngwana wa gago yo a lego mahlalagading tokologo e mo swanetšego.—Molao wa motheo wa Beibele: Bafilipi 4:5.
Tšhišinyo: Dula fase gomme o boledišane le ngwana wa gago yo a lego mahlalagading ka melao e ka bewago. O ka ba wa re e be yena a bolelago gore ditlamorago e ka ba dife bakeng sa go tshela melao e itšego. Ga se gantši bafsa ba ka tshelago melao yeo ba tsentšego letsogo ge e bewa.
Aga semelo sa ngwana wa gago. Pakane ya gago ga se feela gore ngwana wa gago yo a lego mahlalagading a kwe melao eupša ke go mo thuša gore a be le letswalo le lebotse—e lego go tseba se se nepagetšego le seo se fošagetšego. (Bona lepokisi leo le rego “Aga Dika tše Dibotse Ngwaneng wa Gago.”)—Molao wa motheo wa Beibele: 1 Petro 3:16.
“Se sengwe le se sengwe seo motho a se bjalago, ke sona seo a tlago go se buna.”—Bagalatia 6:7.
“Anke ‘ee’ ya lena e be ee, ‘aowa’ ya lena e be aowa.” —Mateo 5:37.
“Anke go lekalekana ga lena go tsebje.”—Bafilipi 4:5.
“Ebang le letswalo le lebotse.”—1 Petro 3:16.
Ithute ka mo go Oketšegilego
O ka kgaotša bjang go bea melao gomme wa thuša ngwana wa gago go itirela diphetho tše bohlale?
Kamoo o ka Boledišanago le Ngwana wa Gago yo a Lego Mahlalagading
Kamoo o ka Beelago Ngwana wa Gago yo a Lego Mahlalagading Melao